**Leena Hietanen** (s. 30. joulukuuta 1956 Kuusamo) on suomalainen freelance-toimittaja. Hän on työskennellyt Virossa vuodesta 1993. Hietanen on kirjoittanut BBC Worldille ja Bridge Newsille, *Kauppalehteen*, *Turun Sanomiin* ja *Helsingin Sanomiin*. Vuonna 2008 Hietanen julkaisi WSOY:n Barrikadi-sarjassa ilmestyneen pamfletin *Viron kylmä sota*, jossa hän arvosteli Viron kansalaisuuspolitiikkaa.

Toiminta
--------

Hietanen on toiminut Helsingin Sanomien kulttuuritoimituksessa. Vuonna 1988 hän oli tuottajana järjestämässä ensimmäisiä Rakkautta ja Anarkiaa -elokuvafestivaaleja.

*Viron kylmä sota* -kirjassa Hietanen sanoi, että Viron kansalaisuuspolitiikkaa sovelletaan venäläisiä vastaan apartheid-tyyppisenä sortopolitiikkana, jota oikeutetaan "miehitysmyytillä". Hietanen ei hyväksy Viron Neuvostoliiton-kauden nimittämistä miehitykseksi. Kirja herätti Virossa ja Suomessa arvostelua.

Leena Hietanen on herättänyt huomiota myös virolaisia ja Viron valtiota koskevilla, provosoivilla lausunnoillaan. 26. maaliskuuta 2009 Yle TV1-kanavalla A-talk-ohjelmassa häneltä kysyttiin, onko hän kutsunut blogissaan Viron kansaa "rikollisen tyhmäksi" oli vastaus myöntävä. Tallinnan patsasmellakoista hän totesi, että *"Putinilla olisi ollut oikeus lähettää tankit Viron kaduille."* 16.6.2008 Hietanen kirjoitti yhdessä Petri Krohnin kanssa Eesti Ekspressin nettisivuille pamfletin, jossa he kutsuvat Viroa fasistiseksi apartheid-valtioksi.

Hietanen on perustanut "Suomen Antifasistisen Komitean" yhdessä Johan Bäckmanin kanssa.

Hietanen pyrki Euroopan parlamentin jäseneksi vuoden 2009 vaaleissa Suomen työväenpuolueen listoilta. Hän sai 247 ääntä.

Ukrainan sodan aikana Hietanen on profiloitunut Venäjän tukijaksi ja sotatoimien puolustajaksi. Hietanen toimii läheisessä yhteistyössä Johan Bäckmanin kanssa.

Teokset
-------

* *Viron kylmä sota*. Barrikadi-sarja. Helsinki: WSOY, 2008. ISBN 978-951-0-34652-5.
* *Antifasistin päiväkirja*. Helsinki: Suomen Antifasistinen Komitea, 2010. ISBN 978-952-5412-52-9.

Lähteet
-------

1. ↑  Kuinka elokuvafestivaali tehdään.  *Image*, 7/2007, s. 23.
2. ↑  Juvakka, Kai: Virolaiset raivostuivat suomalaisesta Viro-pamfletista *Helsingin Sanomat*.  7.5.2008.  Arkistoitu 10.5.2008. Viitattu 10.5.2008.
3. ↑  Jyrki Jantunen: Leena Hietanen sättii taas virolaisia: "Viro, fasistinen apartheid-valtio" *Suomen Kuvalehti*.  16.6.2008. Viitattu 5.8.2009.
4. ↑  Leena Hietanen; Petri Krohn: Viron miehitysmyytin historia.  *Eesti Ekspress*, 16. kesäkuuta 2008. Artikkelin verkkoversio.  (Arkistoitu – Internet Archive)
5. ↑  Suomen Antifasistinen Komitea (Safka) *antifasistit.blogspot.com*. Viitattu 27.4.2009.
6. ↑  Suomen Työväenpuolue on nimennyt yhteensä 16 ehdokasta EU-vaaleihin *blogspot.com*.  22.4.2009. Suomen Työväenpuolue. Viitattu 27.4.2009.
7. ↑  Viralliset tulokset – koko maa *Vaalit.fi*. Viitattu 13.6.2009.

Aiheesta muualla
----------------

Wikisitaateissa on kokoelma sitaatteja aiheesta ***Leena Hietanen***. 

CommonsCommons
Wikimedia Commonsissa on kuvia tai muita tiedostoja aiheesta **Leena Hietanen**.
* Dissidentti. Leena Hietasen ja Petri Krohnin yhteinen blogi.
* Leena Hietanen Elonetissä.
* Leena Hietanen Internet Movie Databasessa. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Henkilöt | 
* Elonet

 |

 |